# Disgrifiad Swydd

|  |  |  |  |
| --- | --- | --- | --- |
| **Teitl Swydd** | Cynghorydd Iechyd a Diogelwch | **Yn gyfrifol am** | Dim staff |
| **Uned Busnes** | Gwasanaethau Pobl | **Gradd / Rheng** | PO(B) |
| **Maes Busnes** | Iechyd a Diogelwch | **Penodol/Hyblyg/Maes** | Hyblyg |
| **Adran** | Iechyd a Diogelwch | **Lefel Fetio** | Fetio Recriwtio (RV) |
| **Yn atebol i** | Rheolwr Iechyd a Diogelwch | **Dyddiad Adolygu** | Hydref 2020 F0.2 Drafft |

|  |
| --- |
| **CRYNODEB O'R SWYDD** |
| Darparu cyngor a chymorth iechyd a diogelwch proffesiynol i bawb sy'n gyflogedig gan Heddlu Gwent.  Bydd deiliad y swydd yn gwella perfformiad trwy weithredu system rheoli iechyd a diogelwch priodol a bydd yn ysgogi diwylliant cadarnhaol o ddiogelwch ledled y sefydliad yn ogystal â chynorthwyo i sicrhau bod cynlluniau gweithredu rheolwyr a rhaglenni gweithredol cysylltiedig ag iechyd a diogelwch yn cael eu darparu'n brydlon. |

|  |  |  |
| --- | --- | --- |
| **PRIF GYFRIFOLDEBAU (CYFANSWM: 80%)** | | |
| **Sylwer: Bwriad y datganiadau hyn yw disgrifio natur gyffredinol y swydd ac ni fwriedir iddynt fod yn rhestr lawn o'r holl gyfrifoldebau, sgiliau a dyletswyddau.** | | |
| **Prif Weithgareddau/Elfennau** | | **Cyfanswm: 80%** |
| **1** | Cyfrifol am weithredu system rheoli iechyd a diogelwch Heddlu Gwent yn effeithiol a chyflawni gwelliant parhaus yn yr ardal berthnasol. | 8% |
| **2** | Cysylltu gyda rhanddeiliaid mewnol ac allanol perthnasol gan gynnwys cyflenwyr, grwpiau partner, ac adrannau ac awdurdodau gorfodi i gynrychioli Heddlu Gwent neu'r tîm iechyd a diogelwch | 2% |
| **3** | Cyfrifol am gynnal ac adolygu asesiadau risg ac ymchwiliadau i ddamweiniau yn ôl y gofyn, gan sicrhau bod camau unioni a nodwyd yn cael eu rhoi ar waith a thynnu sylw uwch reolwyr at risgiau adferol sylweddol. | 10% |
| **4** | Cyd-drefnu gwaith cynllunio a gweithredu rhaglenni meincnodi iechyd a diogelwch allanol a rhaglenni archwilio ac arolygu mewnol yn yr ardal berthnasol. | 5% |
| **5** | Gweithredu fel gweinyddwr system electronig rheoli gwybodaeth y llu yn yr ardal berthnasol - E-Safety - i sicrhau bod damweiniau sydd wedi cael eu riportio, damweiniau fu bron a digwydd a data iechyd a diogelwch arall yn cael eu cofnodi a'u dadansoddi'n gywir. | 15% |
| **6** | Cyfrifol, ar y cyd â'r adran Ystadau, am ddatblygu, cyd-gysylltu, gweithredu a monitro trefniadau argyfwng ledled ystâd Heddlu Gwent gan gynnwys Cynlluniau Gadael Personol mewn Argyfwng (PEEPs) a'r rhaglen gadael mewn tân. | 10% |
| **7** | Ymchwilio i faterion iechyd a diogelwch a newidiadau deddfwriaethol, gan dynnu sylw'r Rheolwr Iechyd a Diogelwch at wybodaeth berthnasol i gynorthwyo i sicrhau bod polisïau a gweithdrefnau iechyd a diogelwch Heddlu Gwent yn bodloni deddfwriaeth, gofynion y llu, Cyngor Cenedlaethol Penaethiaid yr Heddlu a chanllawiau arfer gorau proffesiynol. | 5% |
| **8** | Cyfrifol am sicrhau bod gwybodaeth iechyd a diogelwch yr ardal berthnasol ar gael ac yn gyfredol ar fewnrwyd Heddlu Gwent ac yn lleol. | 5% |
| **9** | Cyfrifol am ddarparu, dadansoddi ac adrodd am wybodaeth iechyd a diogelwch i fodloni gofynion uwch reolwyr. | 5% |
| **10** | Cyfrifol am ddarparu sesiynau hyfforddiant/briffio dynodedig | 5% |
| **11** | Cyfrifol am ddarparu cyngor technegol ar faterion iechyd a diogelwch. | 5% |
| **12** | Cyfrifol am gynnal arolygiadau a rhaglenni archwilio iechyd a diogelwch i fodloni deddfwriaeth/polisi'r llu, gan nodi peryglon posibl ac argymell camau unioni ble y bo angen. | 5% |

|  |
| --- |
| **TASGAU CYFFREDINOL – LEFEL STAFF (CYFANSWM: 20%)** |
| 1. **Cynllunio**     * Rheoli a dylanwadu ar gyllideb    * Paratoi a rheoli Cynllun Busnes 2. **Cyllid**    * Cyfathrebu gyda'r Adran Gyllid ar gyfer rheoli cyllideb.    * Gallu darllen, dadansoddi a dehongli gwybodaeth ariannol    * Sicrhau bod gwaith contractau a phrynu yn yr adran yn gost effeithiol.    * Ceisio arbed costau i'r adran / maes busnes trwy effeithlonrwydd ac awtomatiaeth 3. **Adroddiadau**    * Bod yn bresennol mewn cyfarfodydd rheolaidd gydag uwch reolwyr i adrodd am weithgareddau, rhagolygon a chanlyniadau.    * Cynnal cyfarfod gyda’ch tîm eich hun. 4. **Adnoddau Dynol**    * Rhoi arweiniad cadarn i'r tîm a rheoli eu perfformiad gan gynnwys pennu targedau blynyddol a misol    * Creu cynlluniau ar gyfer olyniaeth a chynlluniau hyfforddiant blynyddol,    * Gweithredu fel hyfforddwr a mentor i aelodau'r tîm.    * Hyrwyddo cyfle cyfartal ac arferion gweithredu cadarnhaol mewn cyflogaeth. 5. **Rheoli Perfformiad**    * Datblygu a rheoli perfformiad cyflogeion    * Cymell pobl i gyfrannu at PERFORM o fewn cyfnodau amser penodol. 6. **Meithrin Tîm / Cyfathrebu**    * Rhannu arfer gorau    * Datblygu cydberthnasau effeithiol    * Sicrhau cyfathrebu effeithiol 7. **Ansawdd a Chydymffurfiaeth**    * Cydymffurfio â pholisïau a gweithdrefnau'r llu    * Sicrhau gwasanaeth a chymorth effeithiol i’r cwsmer yn unol â safonau gwasanaeth cytûn.    * Cyfrannu at weithgareddau Meincnodi a cheisiadau am arolygon    * Rhaid dangos y rhinweddau i allu gweithio mewn sefydliad â grwpiau lleiafrifol a darparu gwasanaeth i grwpiau lleiafrifol mewn cymunedau. Rhaid dangos eich bod yn gallu cyfrannu at amgylchedd gwaith agored, teg lle na chaniateir ymddygiad amhriodol. Rhaid i chi beidio ag arddangos unrhyw dystiolaeth o debygolrwydd o gyfrannu mewn unrhyw ffordd at fwlio yn y gweithle neu ymddygiad rhywiaethol neu hiliol. 8. **Gweinyddol / Amrywiol**     * Gweinyddu cyffredinol    * Cyflawni unrhyw ddyletswyddau sy'n gymesur â graddfa a gofynion sgiliau'r swydd    * Bod yn bresennol mewn hyfforddiant gofynnol    * Cymryd rhan yn y broses arfarnu perfformiad gan gynnwys y gofyniad am ddatblygiad proffesiynol parhaus    * Bod yn bresennol mewn cyfarfodydd a digwyddiadau o fewn a thu allan i ardal y llu 9. **Iechyd, Diogelwch a chydymffurfiaeth statudol**    * Cefnogi a galluogi defnydd o bolisïau a gweithdrefnau Iechyd a Diogelwch Heddlu Gwent.    * Cymryd gofal rhesymol o’ch diogelwch eich hun ac eraill    * Cyfarwyddo holl weithgareddau gwaith mewn ffordd sy'n hybu ac annog ymddygiad da o ran iechyd a diogelwch    * Hybu a gweithredu systemau sydd wedi cael eu datblygu i wella iechyd a diogelwch yn Heddlu Gwent    * Annog pobl i gymryd rhan mewn gweithgareddau iechyd a diogelwch trwy 'arwain trwy esiampl'    * Cynorthwyo mewn achos o dân ac argyfyngau eraill fel warden tân. Yn bennaf, mae hyn yn golygu ymddwyn yn unol â'r hyfforddiant/gwybodaeth a ddarperir a sicrhau bod pobl yn cael eu symud o barth gwaith pan fydd y larwm tân yn canu a riportio i'r swyddog tân yn y pwynt ymgynnull. Ceir manylion pellach ym mholisi tân Heddlu Gwent.    * Yn unol â'r hyfforddiant/gwybodaeth a ddarperir cynnal neu adolygu asesiadau risg gan gynnwys rhai sy'n gysylltiedig â gwaith gydag offer sgrin arddangos. Ceir manylion pellach yn nhrefniadau offer sgrin arddangos Heddlu Gwent.    * Lle yr enwebir gan y Rheolwr Iechyd a Diogelwch/Ystadau, gweithredu fel swyddog tân. Yn bennaf, mae hyn yn golygu ymddwyn yn unol â'r hyfforddiant/gwybodaeth a ddarperir fel cyd-gysylltydd ar gyfer ymateb i adael yr adeilad mewn achos o dân - cadarnhau ble y bo'n briodol bod y frigâd dân wedi cael ei hysbysu - derbyn adroddiadau gan swyddogion yn y pwynt ymgynnull- cadw mewn cysylltiad â'r frigâd dân - penderfynu ar drefniadau i fynd yn ôl i mewn i'r adeilad. Ceir manylion pellach ym mholisi tân Heddlu Gwent. 10. **Lles**     * Ymgysylltu a chefnogi Agenda Lles y Llu     * Gwneud eich gorau i sicrhau eich lles corfforol a seicolegol eich hun ble bynnag y bo'n bosibl     * Herio gwahaniaethu a stigma     * Cefnogi lles seicolegol a chorfforol eich cydweithwyr/tîm ac annog diwylliant empathetig mewn plismona. 11. **Cynaliadwyedd**  * Mae cyfrifoldeb ar bob cyflogai i'n helpu i gyflawni'r uchelgais hwn a chyfrannu at leihau ei ôl troed carbon ei hun, yn ogystal â gweithio i gyflawni amcanion adrannol a chyfundrefnol, yn unol â'n Strategaeth Cynaliadwyedd. * Fel rheolwr llinell mae gennych gyfrifoldeb uniongyrchol dros leihau ôl troed carbon eich adran/busnes, yn unol â nodau ac amcanion ein Strategaeth Cynaliadwyedd. |

|  |
| --- |
| **TASGAU PENODOL ERAILL AR GYFER Y SWYDD HON** |
|  |

|  |  |
| --- | --- |
| **GWYBODAETH, SGILIAU A GALLUOEDD** | |
|  | |
| **Cyrhaeddiad addysgol a/neu brofiad perthnasol**   * **Ffurflen Gais/ Prawf/ Tystysgrif/ Cyfweliad** * **Cyfrif Geiriau (500)** | * + - * 1. Rhaid bod gennych chi Dystysgrif NEBOSH (NVQ Lefel 3) a rhaid i chi fod yn gweithio tuag at gyflawni NVQ Lefel 5/6.         2. Isafswm o ddwy flynedd o brofiad perthnasol yn y maes yn gweithio i sefydliad mawr ac amrywiol.         3. Profiad a gwybodaeth ymarferol am MS Office. |
| **Gwybodaeth a sgiliau**   * **Ffurflen Gais / Cyfweliad** * **Cyfrif Geiriau (500)** | * + - * 1. Gallu gweithio dan bwysau a sicrhau bod gwaith yn cael ei gyflawni erbyn dyddiadau cau pwysig         2. Y gallu i deithio i'r gwaith ac o'r gwaith ac ar draws sawl safle ar fyr rybudd i leoliadau trwy ardal gyfan y llu ac weithiau trwy'r DU gyfan.         3. Gallu llunio llythyrau ansafonol, nodiadau ac adroddiadau i'w defnyddio yn fewnol ac yn allanol         4. Sgiliau cyfathrebu ardderchog, ar lafar ac yn ysgrifenedig         5. Gallu dilyn gweithdrefnau rheoli dogfennau ac adolygu ansawdd         6. Gallu deall gweithdrefnau a systemau newydd yn gyflym, addasu iddynt a'u defnyddio         7. Aelod cadarn o dîm gyda sgiliau trefnu a rhyngbersonol da         8. Gallu meithrin cydberthnasau parhaol gyda rhanddeiliaid allweddol mewnol ac allanol i godi proffil y tîm iechyd a diogelwch.         9. Rhaid bod gennych chi wybodaeth ymarferol am systemau riportio a rheoli iechyd a diogelwch         10. Sgiliau Cymraeg Lefel 1 yn hanfodol (rhoddir hyfforddiant). Mae sgiliau Cymraeg Lefel 2 ac uwch yn ddymunol. |
| **Gofynion eraill** |  |
| **Rydym yn emosiynol ymwybodol**   * Cyfweliad | * Rwyf yn ceisio deall y rhesymau tymor hirach dros ymddygiad sefydliadol. Mae hyn yn fy ngalluogi i addasu a newid diwylliannau sefydliadol ble y bo'n briodol. * Rwyf yn sicrhau diwylliant cefnogol sy'n adnabod ac yn gwerthfawrogi amrywiaeth a lles ac sy'n herio anoddefgarwch * Rwyf yn deall gwleidyddiaeth fewnol ac allanol ac rwy'n gallu dylanwadu'n effeithiol, gan addasu fy ngweithredoedd er mwyn cyflawni'r effaith angenrheidiol. * Rwyf yn gallu gweld pethau o amrywiaeth o safbwyntiau ac rwy'n defnyddio'r wybodaeth hon i herio fy meddwl, gwerthoedd a thybiaethau fy hun. * Rwyf yn sicrhau bod pob safbwynt yn llywio penderfyniadau ac rwy'n cyfathrebu'r rhesymau y tu ôl i benderfyniadau mewn ffordd glir ac ysgogol. |
| **Rydym yn derbyn perchnogaeth**   * Cyfweliad | * Rwyf yn dangos esiampl ac yn galluogi'r sefydliad i ddefnyddio adegau pan fydd pethau'n mynd o chwith fel cyfle i ddysgu yn hytrach na gweld bai. * Rwyf yn meithrin cyfrifoldeb personol, yn annog a chefnogi pobl eraill i wneud eu penderfyniadau eu hunain a chymryd cyfrifoldeb dros eu gweithredoedd. * Rwyf yn diffinio a gorfodi'r safonau a phrosesau a fydd yn helpu hyn i ddigwydd. * Rwyf yn rhoi mesurau ar waith a fydd yn galluogi pobl eraill i gymryd cyfrifoldeb yn effeithiol pan fyddaf yn dirprwyo'r gwaith o wneud penderfyniadau, ac rwyf yn eu helpu nhw i wella eu perfformiad ar yr un pryd. * Rwyf yn creu'r amgylchiadau (diwylliant a phroses) a fydd yn galluogi pobl i ymgymryd â chyfleoedd i ddatblygu a gwella eu perfformiad. * Rwyf yn gweld pethau ar lefel sefydliad cyfan, yn cydnabod lle y gellir gwella ac yn cymryd cyfrifoldeb dros wneud i'r gwelliannau ddigwydd. |
| **Rydym yn cydweithio**   * **Ffurflen Gais / Cyfweliad** * Cyfrif Geiriau (500) | * Rwyf yn ymwybodol yn wleidyddol ac yn deall gwleidyddiaeth ffurfiol ac anffurfiol ar lefel genedlaethol a'r hyn mae'n ei olygu i'n partneriaid. Mae hyn yn golygu fy mod yn gallu creu cysylltiadau hirdymor a gweithio'n effeithiol o fewn strwythurau gwneud penderfyniadau. * Rwyf yn dileu rhwystrau ymarferol i gydweithredu er mwyn galluogi pobl eraill i gymryd camau i feithrin cydberthnasau y tu allan i'r sefydliad ac mewn sectorau eraill (cyhoeddus, dielw a phreifat). * Rwyf yn arwain mewn partneriaethau pan fo'n briodol ac yn pennu'r ffordd mae sefydliadau partner o bob sector yn rhyngweithio gyda'r heddlu. Mae hyn yn caniatáu i'r heddlu chwarae rhan flaenllaw yn darparu gwasanaethau i gymunedau. * Rwyf yn creu amgylchedd lle mae gwaith partner yn ffynnu ac yn creu buddiannau gwirioneddol i bawb. |
| **Rydym yn cyflawni, cefnogi ac ysbrydoli**   * Cyfweliad | * Rwyf yn herio fy hun a phobl eraill i ystyried gweledigaeth y gwasanaeth heddlu i ddarparu'r gwasanaeth gorau posibl ym mhob penderfyniad a wneir. * Rwyf yn cyfathrebu sut mae'r weledigaeth gyffredinol yn cysylltu â chynlluniau ac amcanion penodol er mwyn ysgogi pobl a sicrhau eu bod yn deall ein goliau'n glir. * Rwyf yn sicrhau bod pawb yn deall eu swyddogaeth wrth helpu'r gwasanaeth heddlu i gyflawni'r weledigaeth hon. * Rwyf yn rhagweld ac yn canfod rhwystrau sefydliadol sy'n atal y gwasanaeth heddlu rhag cyflawni ei amcanion, trwy eu dileu neu trwy roi cynlluniau lliniaru ar waith. * Rwyf yn monitro newidiadau yn yr amgylchedd allanol, cymryd camau gweithredu i ddylanwadu ble y bo'n bosibl er mwyn sicrhau canlyniadau cadarnhaol. * Rwyf yn dangos fy mod yn meddwl yn strategol ar gyfer yr hirdymor, yn mynd y tu hwnt i goliau ac yn ystyried sut mae'r gwasanaeth heddlu'n gweithredu yn yr amgylchedd cymdeithasol ac economaidd ehangach. * Rwyf yn sicrhau bod fy mhenderfyniadau'n cydbwyso anghenion fy llu/uned fy hun gyda rhai'r gwasanaeth heddlu ehangach a phartneriaid allanol. * Rwyf yn ysgogi ac ysbrydoli pobl eraill i gyflawni goliau heriol. |
| **Rydym yn dadansoddi'n feirniadol**   * **Ffurflen Gais / Cyfweliad** * Cyfrif Geiriau (500) | * Rwyf yn cydbwyso risgiau, costau a buddiannau sy'n gysylltiedig â phenderfyniadau, gan ystyried yr effaith ehangach a sut mae gweithredoedd yn cael eu gweld yn y cyd-destun hwnnw. Rwy'n ystyried senarios 'beth os...' yn ofalus. * Rwyf yn arfer disgresiwn yn ddoeth wrth wneud penderfyniadau, gan wybod nad y ffordd draddodiadol yw'r ffordd fwyaf priodol bob tro ac rwyf yn barod i herio'r sefyllfa bresennol pan fydd hynny fuddiol. * Rwyf yn ceisio adnabod y prif resymau neu ddigwyddiadau y tu ôl i broblemau, hyd yn oed mewn sefyllfaoedd amwys neu aneglur. * Rwyf yn defnyddio fy ngwybodaeth am yr amgylchedd allanol ehangach a sefyllfaoedd hirdymor er mwyn gwneud penderfyniadau yn effeithiol. * Rwyf yn cydnabod y gall rhai penderfyniadau olygu newid sylweddol. Rwyf yn ystyried y ffordd orau i gyflwyno penderfyniadau o'r fath ac ennyn cefnogaeth. |
| **Rydym yn arloesi ac yn cadw meddwl agored**   * **Cyfweliad** | * Rwyf yn gweithredu, profi a chyfathrebu ffyrdd newydd a phellgyrhaeddol o weithio sy'n gallu newid diwylliannau, agweddau a pherfformiad ein sefydliad yn radical. * Rwyf yn rhoi lle ac anogaeth i bobl eraill i'w helpu nhw i gymryd cam yn ôl o'u gweithgareddau dyddiol, er mwyn adolygu eu llwybr gwaith, dull gwaith a sut maent yn gweld eu swyddogaeth mewn plismona. Mae hyn yn gymorth iddynt fabwysiadau safbwyntiau newydd a chanfod gwelliannau. * Rwyf yn gweithio i greu diwylliant dysgu arloesol, gan gydnabod a hyrwyddo gweithgareddau arloesol. * Rwyf yn arwain, profi a gweithredu mentrau newydd, cymhleth a chreadigol sy'n cynnwys nifer o randdeiliaid, creu effaith sylweddol a gyrru arloesedd y tu allan i fy nghylch uniongyrchol fy hun. * Rwyf yn atebol am sicrhau bod y gwasanaeth plismona'n gyfredol ac ar flaen y gad o ran plismona byd-eang. |

|  |
| --- |
| **STRWYTHUR Y SEFYDLIAD NEU'R ADRAN** |